[image: image2.png]PRESSITEADE




Nr 150, 15.12.2009
lk 2/2


[image: image1.png]PRESSITEADE

Statistikaamet, Endla 15, 15174 Tallinn
tel 625 9300, faks 625 9370
stat@stat.ee, www.stat.ee



[image: image3.png]ecaescl
SCA\UISTIKON





Nr 109, 01.09.2010

1. septembril algab põllumajandusloendus 
1. septembrist 15. novembrini toimub Eestis põllumajandusloendus, mille käigus kogutakse põllumajandusliku tootmise kohta andmeid ligi 30 000 majapidamiselt, teatab Statistikaamet. Esmakordselt saab põllumajandusloendusel osaleda ka interneti teel. 
Põllumajandusloendusel uuritakse majapidamisi, kus on vähemalt üks hektar kasutatavat põllumajandusmaad või kus toodetakse põllumajandussaadusi põhiliselt müügiks. „Selliseid majapidamisi on Eestis ligi 30 000,“ rääkis Statistikaameti põllumajandusloenduse projektijuht Eve Valdvee ning lisas, et majapidamised, keda Statistikaamet ootab loendusel andmeid esitama, peaksid kõik olema saanud ka sellekohase teate koos juhistega, millal ja kuidas andmeid esitada. 
Esmakordselt saavad majapidamised loenduses osaleda interneti teel, esitades andmed e-loendusel Statistikaameti elektroonilises andmete edastamise keskkonnas eSTAT. Kõik juriidilised isikud ja eSTATiga enne 19.07.2010 liitunud füüsilised isikud, saavad andmeid esitada eSTATi kaudu 1. septembrist 1. oktoobrini. Füüsilised isikud, kes ei ole eSTATiga liitunud, saavad 1.-10. septembrini andmeid esitada eSTATi isiku-uuringute kanali kaudu või kui nad seda võimalust ei kasuta, külastab neid 15. septembrist 15. novembrini Statistikaameti küsitleja. 

Valdvee selgitas, et PRIAsse esitatud maakasutuse ja loomade andmed on põllumajandusloenduse küsimustikes võimaluse piires juba eeltäidetuna olemas, ent vajadusel on majapidamistel võimalik neid täpsustada. „Loendusel küsitakse juurde vaid neid andmeid, mida PRIAs ega üheski teises registris ei ole,“ selgitas Valdvee. „Toetuste ja mahepõllumajanduse andmed kogub Statistikaamet põllumajandusloenduse tarbeks otse vastavatest registritest ning neid valdajatelt üle ei küsita," lisas ta.
Põllumajandusloendus läheb maksma enam kui 10 miljonit krooni, millest ligi poole katab Euroopa Komisjon.
„Loendus annab maamajandusest põhjaliku ülevaate ja võimaldab Eestit teiste Euroopa Liidu riikidega võrrelda,“ märkis Eve Valdvee. „Kogutud andmed on aluseks Euroopa Liidu ühise põllumajanduspoliitika väljatöötamisel ja põllumajandustoetusi puudutavate otsuste langetamisel,“ lisas ta.

Põllumajandusloendus toimub Eestis kuuendat korda. Varem on põllumajandusloendusi korraldatud aastatel 1919, 1925, 1929, 1939 ja pärast taasiseseisvumist 2001. aastal. Euroopa Liidu riikides toimub põllumajandusloendus 2009. ja 2010. aastal. Euroopa Liidu riikides toimuvad põllumajandusloendused iga kümne aasta järel.
Lisainfot 2010. aasta põllumajandusloenduse kohta saab Statistikaameti veebilehelt www.stat.ee/pl2010 
Täpsem teave:

Eve Valdvee

